
                 PRIMAR 

Primăria Municipiului Timişoara

SERVICIUL DEZVOLTARE  ŞI                                            Dr.ing. Gheorghe CIUHANDU

INTEGRARE EUROPEANĂ

Nr. SC 2005 –  21155/08.12.2005
REFERAT

privind aprobarea asocierii consiliilor locale ale municipiilor şi oraşelor judeţului Timiş cu Consiliul judeţean Timiş în vederea promovării

proiectului „Alimentare cu apă, canalizare şi epurare ape uzate în judeţul Timiş” 

pentru obţinerea finanţării din Fondurile de Coeziune ale Uniunii Europene

Judeţul Timiş are responsabilitatea de a corela strategia de dezvoltare judeţeană cu  Planul Regional de Acţiune pentru Mediu şi de a sprijini localităţile judeţului Timiş în aducerea la îndeplinire a angajamentelor asumate în urma procesului de negociere a capitolului 22 – Mediu, inclusiv a directivei 91/271/CEE privind colectarea şi epurarea apelor uzate.
La nivel local şi judeţean nu există resurse financiare necesare implementării directivei 91/271/CEE privind colectarea şi epurarea apelor uzate. În scopul atragerii unor surse de finanţare externe, nerambursabile, aceasta fiind considerată singura alternativă viabilă în condiţiile actuale, Ministerul Mediului şi Gospodării Apelor a solicitat Uniunii Europene finanţarea unei asistenţe tehnice care are ca obiectiv elaborarea documentaţiei pentru proiectele care vor fi finanţate din Fondul de Coeziune.

În 14 noiembrie 2005, reprezentanţii Direcţiei de Programe şi Evaluare din cadrul Ministerului Mediului şi Gospodării Apelor, ai Consiliului Judeţean Timiş şi ai ADETIM au avut o întâlnire, în vederea analizării stadiului de pregătire a judeţului Timiş, ca potenţial beneficiar de asistenţă tehnică. 

În această etapă, pentru a soluţiona în mod adecvat şi durabil problemele de gospodărire a apei, este necesară emiterea unui angajament ferm din partea autorităţilor locale, susţinut de o convenţie, care să reflecte intenţia de asociere pentru regionalizarea serviciilor de apă.

Având în vedere aspectele menţionate mai sus;

În baza prevederilor Hotărârii de Guvern nr. 1353/2003 pentru aprobarea Regulamentului-cadru şi Contractului-cadru de delegare a gestiunii serviciilor publice de alimentare cu apă şi de canalizare

În baza prevederilor O.U.G. nr. 45/2003 privind finanţele publice locale, aprobată prin Legea nr. 108/2004, cu modificările şi completările ulterioare;


În conformitate cu dispoziţiile art. 38 alin. 2, lit. d) şi y), art. 43 alin. 2, art. 46 alin. (1) şi (2), art. 67 alin. (1), art. 68 alin. (1) lit. f), art. 104 alin. (1) lit. r), art. 114 alin. (1), art. 116 alin. (1) lit. h) din Legea administraţiei publice locale nr. 215/2001, cu modificările ulterioare, a art. 31 alin. (1), (3) şi (4), art. 57 alin. (1) şi (2) din OUG 45/2003 privind finanţele publice locale, aprobată cu modificări şi completări prin Legea nr. 108/2004, precum şi a art. 3 din Legea nr. 313/2004 a datoriei publice;

Propunem:

1. Aprobarea asocierii Consiliului Local al municipiului Timişoara cu alte consilii locale ale municipiilor oraşelor şi comunelor judeţului Timiş şi cu Consiliul judeţean Timiş pentru promovarea proiectului „Alimentare cu apă, canalizare şi epurare ape uzate în judeţul Timiş” pentru obţinerea finanţării din Fondurile de Coeziune ale Uniunii Europene.

2. Aprobarea conţinutului Convenţiei de Asociere, în conformitate cu anexa care face parte integrantă din prezenta hotărâre;
3. Aprobarea împuternicirii Primarului municipiului Timişoara de a semna convenţia de asociere, în calitate de ordonator principal de credite;

